Hanno Kübar

Hanno Kübar (10. märts 1930 Viluste, Veriora vald – 8. oktoober 2006 Tartu) oli eesti loomaarstiteadlane.Tähtpäevi oktoobris. Koit, 1. oktoober 2016

1948. aastal lõpetas ta Lihula Keskkooli. 1953. aastal lõpetas kiitusega Tartu Riikliku Ülikooli (kus oli õppinud loomaarstiteaduskonnas). 1953–1957 oli ta aspirant koduloomade histoloogia erialal. 1957. aastal kaitses ta Eesti Põllumajanduse Akadeemias veterinaarteaduste kandidaadi väitekirja "Põllumajanduslindude munajuha võrdlev-histoloogiline uurimus" (juhendaja Julius Tehver).Kübar, Hanno. Põllumajanduslindude munajuha võrdlev-histoloogiline uurimus: dissertatsioon veterinaarteaduste kandidaadi teadusliku kraadi taotlemiseks. Tartu: Eesti Põllumajanduse Akadeemia, 1957 1984. aastal kaitses ta K. Skrjabini nimelises Moskva veterinaarakadeemias veterinaarteaduste doktori väitekirja "Морфометрическая характеристика гистоструктуры эндометрия коров и свиноматок в разных физиологических состояниях".Ханно Викторович Кюбар. Морфометрическая характеристика гистоструктуры эндометрия коров и свиноматок в разных физиологических состояниях: автореферат доктора ветеринарных наук. Московская ветеринарная академия им. К. И. Скрябина. Москва, 1983

Aastatel 1953–1995 töötas ta Eesti Põllumajanduse Akadeemia veterinaarteaduskonna anatoomia, histoloogia ja füsioloogia kateedri õppejõuna: 1953–1956 assistendina, 1956–1960 vanemõpetajana, 1963–1965 dotsendi kohusetäitjana, 1965–1986 dotsendina. Aastatel 1986–1995 oli ta EPA professor ning anatoomia, histoloogia ja füsioloogia kateedri juhataja, 1995. aastast emeriitprofessor. Aastatel 1964–1969 oli ta lisaks EPA kaugõppeteaduskonna dekaan, 1977–1980 oli ta veterinaarteaduskonna dekaan.Toivo Suuroja. Prof. emer. Hanno Kübar (10.03.1930–08.10.2006). Eesti Loomaarstlik Ringvaade, 1/2007

Ta oli korporatsiooni Fraternitas Tartuensis liige.

Tunnustus
1998 Eesti Maaülikooli teenetemedal

Viited

Välislingid
Rahvusarhiivi fotode andmebaas. Kübar, Hanno, veterinaariadoktor, professor - Eesti Põllumajanduse Akadeemia anatoomia, histoloogia ja füsioloogia kateedri juhataja (1986)

Kategooria:Eesti loomaarstiteadlased
Kategooria:Eesti Maaülikooli professorid
Kategooria:Tartu Ülikooli loomaarstiteaduskonna vilistlased
Kategooria:Maarja kalmistule maetud
Kategooria:Sündinud 1930
Kategooria:Surnud 2006